**Kúpna zmluva č.**

**na dodanie PC zostáv a DLP projektorov**

uzatvorená podľa § 409 a nasl. zákona č. 513/1991 Zb. (Obchodný zákonník v platnom znení)

(ďalej aj „Zmluva“)

medzi stranami

**Kupujúci:**

názov: **Stredná priemyselná škola dopravná**

so sídlom: Študentská 23, 917 45 Trnava

v zastúpení: Ing. Peter Papík – riaditeľ školy

Bankové spojenie: Štátna pokladňa

číslo účtu: 70 0055 6756/8180

SWIFT/BIC: SPSRSKBA

IBAN: SK95 8180 0000 0070 0055 6756

IČO: 00491861

DIČ: 2021175981

Tel. č.: 033/5521161

a

**Predávajúci :**

obchodné meno: **[•]**

so sídlom: **[•]**

zapísaný: **[•]**

v zastúpení: **[•]**

IČO: **[•]**

IČ DPH: **[•]**

DIČ: **[•]**

Číslo účtu: **[•]**

IBAN: **[•]**

SWIFT: **[•]**

(ďalej aj ako **zmluvné strany**)

**Článok 1.**

**Predmet zmluvy**

* 1. Predmetom tejto Zmluvy je záväzok Predávajúceho dodať a nainštalovať PC zostavy-žiak/učiteľ a dodať DLP projektory pre Strednú priemyselnú školu dopravnú (ďalej aj „predmet Zmluvy“) v rozsahu podľa uskutočneného prieskumu trhu, ktorý je archivovaný u Objednávateľa pod sp. zn. LA/10/2019 v rozsahu podľa cenovej ponuky podľa Prílohy č. 1 spolu s Prílohami 2, 3 a 4 tejto Zmluvy.
  2. Kupujúci má zámer obnoviť vybavenie dvoch laboratórií elektrotechniky z prostriedkov projektu „Modernizácia materiálno-technického vybavenia odborných pracovísk školy pre praktické vyučovanie“ Operačného programu: 302000-Integrovaný regionálny operačný program, Kód výzvy: IROP-PO2-SC223-2016-14, Fond: Európsky fond regionálneho rozvoja.
  3. Predmetom Zmluvy je záväzok Predávajúceho dodať tovary špecifikované v Prílohe č. 1 (ďalej aj „tovar“) tejto Zmluvy spôsobom, v čase, v kvalite a podľa podmienok uvedených v tejto Zmluve.
  4. Predmetom tejto Zmluvy je aj doprava tovaru a inštalácia do učební.

**Článok 2.**

**Spôsob, miesto a čas plnenia**

2.1. Predávajúci sa zaväzuje dodať Kupujúcemu tovar v lehote do 2 mesiacov odo dňa účinnosti Zmluvy.

2.2. Predmetom dodávky je umiestnenie a inštalácia tovaru na mieste dodania tovaru uvedeného v záhlaví tejto Zmluvy (ďalej aj „miesto dodania“).

2.3. Neoddeliteľnou súčasťou predmetu kúpy je i predloženie všetkých potrebných dokladov vzťahujúcich sa na dodávaný tovar podľa tejto Zmluvy, ktoré sú potrebné na jeho riadne užívanie a to najmä nie však výlučne originály alebo úradne overené fotokópie atestov, certifikátov (certifikáty alebo ekvivalentné doklady ku každému produktu uvedenému v tejto Zmluve, preukazujúci že výrobok spĺňa podmienky príslušných  noriem).

2.4. Predávajúci sa zaväzuje, že kupujúcemu dodá tovar:

1. bez vád,
2. v množstve a v súlade s Prílohou č. 1 tejto Zmluvy,
3. v termíne dodania podľa bodu 2.1. tohto článku Zmluvy, v čase medzi 08.00 h až 14:00 h príslušného pracovného dňa a na miesto dodania,
4. v požadovanej akosti, t. j. zodpovedajúcej technickej špecifikácii tovaru ako aj akosti umožňujúcej použitie tovaru, uvedeného v Prílohe č. 1 tejto Zmluvy, na dohodnutý inak obvyklý účel,
5. v riadnom obale, zabezpečujúcom ochranu tovaru počas zvoleného spôsobu prepravy do miesta dodania.

2.5. Zmluvné strany sa dohodli, že v prípade omeškania Predávajúceho s  dodaním tovaru v lehote určenej v bode 2.1. tohto článku, zaplatí Predávajúci zmluvnú pokutu vo výške 1% z ceny tovaru s DPH, a to za každý aj začatý deň omeškania.

2.6. V prípade omeškania Predávajúceho s dodaním tovaru v lehote určenej v bode 2.1. tohto článku o viac ako 30 kalendárnych dní, má Kupujúci právo odstúpiť od tejto Zmluvy. Nárok Kupujúceho na náhradu škody tým nie je dotknutý.

2.7. Zmluvné strany sa dohodli, že Predávajúci pri odovzdaní tovaru odovzdá Kupujúcemu dodací list. Poverená osoba Kupujúceho potvrdením dodacieho listu potvrdí prevzatie tovaru.

2.8. Predávajúci je povinný dodať Kupujúcemu tovar v množstve, kvalite a vyhotovení podľa špecifikácie uvedenej v Prílohe č. 1 tejto Zmluvy a v súlade predloženej ponuky vo vykonanom prieskume trhu.

2.9. Ak Predávajúci dodá Kupujúcemu tovar inej kvality a vyhotovenia, ako je stanovené v predchádzajúcom bode, porušuje tým povinnosť ustanovenú v § 420 Obchodného zákonníka a dodávka tovaru je vadná. Vadnou je tiež dodávka iného, než dohodnutého tovaru.

2.10. Kupujúci je povinný prezrieť tovar v čase prechodu nebezpečenstva vzniku škody na tovare, t. j. pri dodaní, resp. pri prevzatí tovaru. Ak zistí, že tovar má vady zistiteľné voľným okom, je povinný to bez zbytočného odkladu písomne oznámiť Predávajúcemu. V prípade nesplnenia tejto povinnosti kupujúceho sa má za to, že zásielka bola doručená v poriadku.

2.11. Kupujúci nadobúda vlastnícke právo k tovaru, len čo mu je tovar odovzdaný.

2.12. Nebezpečenstvo škody na tovare (§ 368 ods. 2 Obchodného zákonníka) prechádza na Kupujúceho v čase, keď prevezme tovar od Predávajúceho, alebo ak tak neurobí včas, v čase, keď mu Predávajúci umožní nakladať s tovarom a Kupujúci poruší Zmluvu tým, že tovar neprevezme.

**Článok 3.**

**Cena a platobné podmienky.**

* 1. Ceny za dodávané tovary sú uvedené v Prílohe č.1 tejto Zmluvy.

Cena za dodávané tovary bez DPH: ............................. EUR

DPH 20 % ............................. EUR

**Kúpna cena celkom s DPH: ............................. EUR**

* 1. V cenách sú zahrnuté všetky náklady za riadne dodanie tovarov spĺňajúcich požiadavky podľa tejto Zmluvy.
  2. Kupujúci uhradí Predávajúcemu cenu za skutočne dodaný tovar, a to na základe fakturácie, ktorá sa vykoná po dodaní tovaru. Súčasťou faktúry bude súpis dodaného tovaru, odsúhlasený oprávnenými zástupcami oboch zmluvných strán.
  3. Kupujúci požaduje uviesť na faktúre číslo Zmluvy pre zúčtovanie faktúry Kupujúcim.
  4. Faktúra bude vystavená a uhradená v mene EUR.
  5. Kupujúci je oprávnený vrátiť faktúru Predávajúcemu na prepracovanie, pokiaľ faktúra nebude vystavená v súlade s ustanoveniami tejto Zmluvy. Vrátením faktúry na prepracovanie nastáva zastavenie plynutia jej lehoty splatnosti a nová lehota začína plynúť až dňom vystavenia novej, opravenej faktúry, to neplatí, ak sa preukáže, že faktúra bola Kupujúcim vrátená neoprávnene.
  6. V prípade, ak bude Predávajúci podliehať dani z pridanej hodnoty v inom štáte ako je Slovenská republika je povinný vystaviť faktúru, v zmysle článku 138 Smernice Rady 2006/112/ES o spoločnom systéme dane z pridanej hodnoty. Ods. bude vyňatý v prípade neuplatnenia.
  7. Splatnosť faktúry vystavovanej Predávajúcim podľa tejto Zmluvy je 60 (šesťdesiat) kalendárnych dní odo dňa vystavenia faktúry. Počas doby, po ktorú je Predávajúci v omeškaní s doručením faktúry, lehota jej splatnosti sa predlžuje o počet dní omeškania s jej doručením.
  8. Za deň úhrady sa považuje deň odpísania fakturovanej sumy z účtu Kupujúceho. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti faktúry považovať najbližší nasledujúci pracovný deň.
  9. Do doby doručenia faktúry, ktorou Predávajúci účtuje cenu predmetu Zmluvy podľa tejto Zmluvy nie je Kupujúci povinný uhradiť Predávajúcemu cenu predmetu Zmluvy.
  10. Ak je Kupujúci v omeškaní so splnením peňažného záväzku alebo jeho časti, vzniká Predávajúcemu, ktorý si splnil svoje zákonné a zmluvné povinnosti, právo požadovať od Kupujúceho z nezaplatenej sumy úroky z omeškania podľa § 369 ods. 2 zák. č. 513/1991 Zb Obchodného zákonníka, t. j. vo výške základnej úrokovej sadzby Európskej centrálnej banky platnej k prvému dňu príslušného kalendárneho polroka omeškania zvýšenej o osem percentuálnych bodov; takto určená sadzba úrokov z omeškania sa použije počas celej doby omeškania.

**Článok 4.**

**Záručná doba a zodpovednosť za vady**

* 1. Predávajúci poskytuje za vady tovaru záruku v trvaní 2 rokov ( 24 mesiacov). Záručná doba začína plynúť odo dňa dodania tovaru.
  2. Tovar má vadu, ak

1. nie je dodaný v požadovanom množstve,
2. nie je dodaný v požadovanom termíne,
3. s dodávkou tovaru nebolo dodané požadované príslušenstvo, ak je to uplatniteľné,
4. s tovarom neboli poskytnuté dohodnuté služby (inštalácia).
   1. Tovar má právne vady, ak je zaťažený právom tretej osoby, ibaže Kupujúci s týmto obmedzením prejavil súhlas.
   2. Kupujúci  je povinný používať tovar len na účel, na ktorý je určený a dodržiavať známe pravidlá na jeho použitie.
   3. Predávajúci zodpovedá za vady, ktoré má tovar v okamihu, keď prechádza nebezpečenstvo škody na tovare na Kupujúceho, aj keď sa vada stala zjavnou po tomto čase, ak je spôsobená porušením jeho povinností.
   4. Kupujúci je povinný prezrieť tovar čo najskôr po prechode nebezpečenstva škody na tovare. Ak Kupujúci tovar neprezrie bez zbytočného odkladu po prechode nebezpečenstva škody na tovare, môže Kupujúce uplatniť nároky z vád tovaru zistiteľných pri tejto prehliadke, len keď preukáže, že tieto vady mal tovar už v čase prechodu nebezpečenstva škody na tovare.

**Článok 5.**

**Zmena a zrušenie zmluvy**

* 1. Túto Zmluvu je možné zmeniť alebo zrušiť len v písomnej forme, pričom zmena Zmluvy sa vykonáva formou písomných, vzostupne číslovaných dodatkov k tejto Zmluve podpísaných oboma zmluvnými stranami.
  2. Od tejto Zmluvy je možné **odstúpiť** v prípadoch, ktoré stanovuje táto Zmluva a Obchodný zákonník. Účinky odstúpenia nastávajú doručením písomného oznámenia o odstúpení od Zmluvy druhej zmluvnej strane na adresu uvedenú v záhlaví tejto Zmluvy. V oznámení o odstúpení od Zmluvy musí byť presne vymedzený dôvod tohto odstúpenia. V prípade nedodržania obsahových a formálnych náležitostí spojených s oznámením o odstúpení podľa predchádzajúcej vety, takýto prejav vôle sa za odstúpenie od tejto zmluvy nepovažuje.
  3. Okrem prípadov vyplývajúcich z Obchodného zákonníka, má Kupujúci právo odstúpiť od Zmluvy aj z týchtodôvodov, ktoré sa považujú za podstatné porušenie Zmluvy:
     1. ak bol právoplatne vyhlásený konkurz na majetok Predávajúceho alebo Predávajúci vstúpil do likvidácie,
     2. ak **omeškanie** Predávajúceho s dodaním trvá **viac ako 30 dní**,
     3. ak Predávajúci stratí oprávnenie k výkonu činnosti, oprávňujúcej ho na plnenie povinností podľa tejto Zmluvy,
     4. ak Predávajúci dodá v rozpore s touto Zmluvou tovar **nie v súlade** s výsledkom prieskumu trhu,
     5. ak bol Predávajúci uvedený ako daňový dlžník v Zozname daňových dlžníkov zverejňovanom Finančnou správou Slovenskej republiky alebo v inom zozname, ktoré (takéto zverejnenie) zakladá možnosť daňového úradu Slovenskej republiky požadovať od Kupujúceho ručenie za daň z pridanej hodnoty podľa zákona o dani z pridanej hodnoty v znení neskorších predpisov.

5.4. V prípade zrušenia záväzku vyplývajúceho z tejto Zmluvy, sú zmluvné strany povinné bez zbytočného odkladu vysporiadať vzájomné práva a povinnosti vyplývajúce im z tejto Zmluvy.

**Článok 6.**

**Spoločné a záverečné ustanovenia**

6.1. Akékoľvek zmeny a doplnky k tejto Zmluve sú platné výlučne v písomnej forme odsúhlasenej obidvomi stranami dohody, vo forme dodatku.

6.2. Kupujúci môže odstúpiť od zmluvy, uzavretej s uchádzačom, ktorý nebol v čase uzavretia zmluvy zapísaný v registri partnerov verejného sektora, ak mal povinnosť zapisovať sa do registra partnerov alebo ak bol vymazaný z registra partnerov verejného sektora.

6.3. Na zmeny tejto Zmluvy sa primerane aplikujú ust. §18 zákona o verejnom obstarávaní.

6.4. Práva a povinnosti zmluvných strán, ktoré nie sú touto Zmluvou výslovne upravené, sa riadia príslušnými ustanoveniami Obchodného zákonníka a ostatných právnych predpisov.

6.6. Zmluvné strany sa zaväzujú urovnať všetky spory vzniknuté v súvislosti s touto Zmluvou predovšetkým mimosúdnou dohodou.

6.7. Ak by niektoré ustanovenie tejto Zmluvy bolo alebo sa po uzavretí tejto zmluvy stalo neplatným, nebudú tým dotknuté ostatné ustanovenia tejto Zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcemu hospodárskemu účelu tejto Zmluvy, ktorý zmluvné strany sledovali v čase jej uzatvorenia.

6.8. Predávajúci sa zaväzuje strpieť výkon kontroly/auditusúvisiaceho s vykonaním diela kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej Kupujúcim ako prijímateľom nenávratného finančného príspevku za účelom financovania predmetu Zmluvy, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä Zákon o príspevku z EŠIF – zákon č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov. Zákon o finančnej kontrole a audite – zákon č. 357/2015 Z. z. o finančnej kontrole a audite o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok a poskytnúť týmto orgánom riadne a včas všetku potrebnú súčinnosť. Porušenie tejto povinnosti Predávajúceho je podstatným porušením Zmluvy, ktoré oprávňuje Kupujúceho od Zmluvy odstúpiť.

Oprávnené osoby na výkon kontroly/auditu sú najmä:

* 1. Poskytovateľ a ním poverené osoby,
  2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
  3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
  4. Orgán auditu, jeho spolupracujúce orgány  a osoby poverené na výkon kontroly/auditu,
  5. Splnomocnení zástupcovia Európskej Komisie a Európskeho dvora audítorov,
  6. Orgán zabezpečujúci ochranu finančných záujmov EÚ**,**
  7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
  8. Táto Zmluva nadobúda platnosť dňom jej podpisu oprávnenými zástupcami štatutárnych orgánov oboch zmluvných strán a účinnosť kumulatívnym splnením nasledovných podmienok:
     1. dňom nasledujúcim po jej zverejnení na webovom sídle verejného obstarávateľa v zmysle § 47a zákona č. 40/1964 Zb. Občianskeho zákonníka a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a súčasne
     2. proces verejného obstarávania, výsledkom ktorého je uzavretie tejto Zmluvy, bude preukázateľne schválený poskytovateľom finančných prostriedkov na krytie nákladov na nadobudnutie predmetu zákazky (vydanie správy z kontroly).
  9. Zmluvné strany sa podľa ustanovenia § 262 ods. 1 a 2 Obchodného zákonníka dohodli, že záväzkový vzťah založený touto Zmluvou sa spravuje Obchodným zákonníkom.
  10. Táto Zmluva sa vyhotovuje v šiestich (6) vyhotoveniach s platnosťou originálu, pričom Kupujúci obdrží štyri (4) vyhotovenia Zmluvy a Predávajúci dve (2) vyhotovenia Zmluvy.
  11. Zmluvné strany vyhlasujú, že si túto zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú podpisy svojich štatutárnych orgánov.

Neoddeliteľnou súčasťou tejto zmluvy (v závislosti od podania cenovej ponuky na časť) je:

Príloha č. 1 – Cenová ponuka

Príloha č. 2 – Technické parametre PC zostavy- žiak

Príloha č. 3 - Technické parametre PC zostavy- učiteľ

Príloha č. 4 - Technické parametre DLP Projektor

Predávajúci: Kupujúci:

V .........................dňa ............... V................................dňa ..............

....................................................... .........................................................

meno, priezvisko, funkcia Ing. Peter Papík

*oprávnenej osoby zhotoviteľa* riaditeľ školy

**Príloha č. 1 Zmluvy** – Cenová ponuka

|  |  |  |  |  |  |
| --- | --- | --- | --- | --- | --- |
| **Číslo položky** | **Názov položky** | **Jednotková cena v EUR bez DPH** | **DPH v EUR** | **Počet** | **Cena celkom v EUR s DPH** |
| **1.** | **PC zostava – žiak** | | | | |
| 1.1 | Osobný počítač (dektoskop PC) |  |  | 47 |  |
| 1.2 | Operačný systém W10 HOME |  |  | 47 |  |
| 1.3 | Klávesnica slovenská |  |  | 47 |  |
| 1.4 | Myš optická |  |  | 47 |  |
| 1.5 | Monitor plochý, LCD:LED |  |  | 47 |  |
| **PC zostava – žiak SPOLU** | |  |  |  |  |
| **2.** | **PC zostava – učiteľ** | | | | |
| 2.1 | Osobný počítač (dektoskop PC) |  |  | 2 |  |
| 2.2 | Operačný systém W10 HOME |  |  | 2 |  |
| 2.3 | Klávesnica slovenská |  |  | 2 |  |
| 2.4 | Myš optická |  |  | 2 |  |
| 2.5 | Monitor plochý, LCD:LED |  |  | 2 |  |
| **PC zostava – žiak SPOLU** | |  |  |  |  |
| **3.** | **DLP Projektor** |  |  | 4 |  |
| **SPOLU** (súčet za položky 1., 2. a 3) | |  |  |  |  |

**Príloha č. 2 Zmluvy** - Technické parametre PC zostavy- žiak

| **Technické vlastnosti** | Hodnota / charakteristika |
| --- | --- |
| **01. osobný počítač (desktop PC)** |  |
| procesor, typ |  |
| operačná pamäť |  |
| pevný disk |  |
| optická mechanika |  |
| sieťová karta |  |
| zvuková karta |  |
| grafická karta |  |
| I/O porty USB typu USB |  |
| I/O porty typu HDMI |  |
| I/O porty typu VGA |  |
| **02. operačný systém Windows 10 HOME** |  |
| **03. klávesnica slovenská** |  |
| prevedenie/formát |  |
| **04. myš optická** |  |
| prevedenie/formát: |  |
| - rozmer uhlopriečky displeja |  |
| **05. monitor plochý, LCD: LED** |  |
| natívne rozlíšenie displeja |  |
| grafické porty, vstupné |  |

**Príloha č. 3 Zmluvy** - Technické parametre PC zostavy- učiteľ

| **Technické vlastnosti** | Hodnota / charakteristika |
| --- | --- |
| **01. osobný počítač (desktop PC)** |  |
| procesor, typ |  |
| operačná pamäť |  |
| pevný disk |  |
| optická mechanika |  |
| sieťová karta |  |
| zvuková karta |  |
| grafická karta |  |
| I/O porty USB typu USB 3 |  |
| I/O porty USB typu USB 2 |  |
| I/O porty typu HDMI |  |
| I/O porty typu VGA |  |
| **02. operačný systém Windows 10 HOME** |  |
| **03. klávesnica slovenská** |  |
| prevedenie/formát: |  |
| **04. myš optická** |  |
| - prevedenie/formát: |  |
| **05. monitor plochý, LCD: LED** |  |
| rozmer uhlopriečky displeja |  |
| natívne rozlíšenie displeja |  |
| grafické porty, vstupné |  |

**Príloha č. 4 Zmluvy** - Technické parametre DLP Projektor

| **Technické vlastnosti** | Hodnota / charakteristika |
| --- | --- |
| vstupy | VGA, DVI, HDMI |
| svietivosť | min. 2000 lm |
| rozlíšenie projektora natívne | min. FULL HD 1920x1080 |
| možnosť uchytenia | na strop |
| funkcia | Freeze, ZOOM a korekcia lichobežníka |
| diaľkový ovládač | áno |